Центарот за правни истражувања и анализи (ЦПИА) за потребите на проектот ,,Добро владеење во животна средина за имплементација на Зелена Агенда за Западен Балкан” финански поддржан од Европската Унија, број на договор 2023/452-483 објавува:

**ЈАВЕН ПОВИК**

За ангажирање на 2 (два) правни експерти за подготвка на пост-законодавен надзор на Законот за животна средина со посебен фокус на директивите ОВЖС (оцена на влијанието врз животната средина) и СОЖС (статегиска оцена на животната средина) за проектот ***,,Добро владеење во животна средина за имплементација на Зелена Агенда за Западен Балкан”***

1. **Позадина**

Во Република Северна Македонија имплементацијата на законите од областа на животната средина често пати се одвива отежнато (воздух, отпад, вода, природа, индустриско загадување, хемикалии, бучава…), а особено загрижува спроведувањето и  хармонизација со Директивите за оцена на влијанието врз животната средина и стратегиска оцена на животната средина. Видливо е постепеното зголемување на еколошките престапи, а со тоа и бројот на пријави и пресуди за истите (27 пресуди во 2019 година, 81 во 2020 година и 126 во 2021 година). Сепак, независно од тоа, многу престапи остануваат неказнети или пак глобите со кои се санкционирани се незначителни.  Новиот Кривичен Законик внесе новитети во делот на казни и одговорност за правни лица, со што националното законодавство стана подобро усогласено со директивите на Европската Унија. Сепак, во главните одговорни институции, како судството, јавното обвинителство, Министерството за Внатрешни работи, Државниот Инспекторат за Животна Средина недостасуваат капацитети за спроведување на овие новости, особено во врска со еколошките престапи, методите за утврдување на штетата и утврдување на одговорноста.

Од горе наведените причини општата цел на проектот е да се зајакне владеењето на правото во животната средина, особено во борбата против еколошките злосторства и други сериозни прекршоци преку ефективно административно и кривично спроведување во согласност со стандардите на ЕУ и Зелената агенда за Западен Балкан.

Проектот ќе ангажира двајца (2) правни експерти за подготвка на пост-законодавен надзор на Законот за животна средина со посебен фокус на директивите ОВЖС (оцена на влијанието врз животната средина) и СОЖС (статегиска оцена на животната средина).

1. **Број на експерти**

За потребите на подготовка на сеопфатен пост-законодавен надзор на Законот за животна средина со посебен фокус на директивите ОВЖС (оцена на влијанието врз животната средина) и СОЖС (статегиска оцена на животната средина) Центарот за правни истражувања и анализи ќе ангажира двајца (2) правни експерти.

1. **Специфични задачи на експертот**

Експертот ќе ги спроведе следниве специфични задачи:

* Организирање и истражување на целото релевантно национално и меѓународно законодавство, стратегии и практики и прибирање статистики и податоци од сите релевантни чинители;
* Консултации со Парламентот и идентификување на релевантна Комисија за извршување на ПЗН
* Избор на законодавство за пост-законодавно испитување и опсег на законодавството што се разгледува (Закон за животна средина со фокус на имплементацијата на директивите за ОВЖС и СОЖС)
* Идентификување на релевантни засегнати страни
* Консултации со засегнатите страни, учество во фокус групи, спроведување интервју со главните засегнати страни;
* Анализа на наодите од пост-законодавниот преглед
* Изработка на финална анализа
* Одредување чекори за следење на политиката на пост-законодавниот преглед
1. **Главна цел**

Експертите ќе бидат одговорни да учествуваат, да го спроведуваат и да го финализираат процесот на подготовка и изготвување на сеопфатна пост-законодавен надзор на Законот за животна средина (ОВЖС и СОЖС) .

1. **Известување**

Експертот ќе поднесува извештаи директно до Проектниот менаџер.

1. **Квалификации и искуство**

Експертот потребно е да ги има следниве квалификации и искуство:

* Минимум десет (10) години релевантно работно искуство;
* Длабоко познавање на македонското и меѓународното законодавство, правните системи во областа на спречување и заштита на криминалот во животната средина;
* Познавање на пост законодавен Собраниски надзор;
* Претходно искуство во работа со Парламент;
* Учество во процесите на подготовка, носење и измена на закони;
* Одлични вештини за анализа и пишување.;
* Компјутерска писменост и компетентност, Microsoft Word, Excel, Access, PowerPoint;
* Докажана способност за работа и интеракција со луѓе од различно, професионално, социјално и културно потекло;
1. **Останати барања:**
* Одлични вештини за планирање, организирање и пишување;
* Одлични комуникациски вештини;
* Сигурна и одговорна личност со капацитет за работа под професионални услови и во меѓународно опкружување;
* Добар тимски играч, истовремено независен и способен да работи автономно.

1. **Референци**

Потврдени препораки од претходната работа при изготвување правни документи.

1. **Очекувани резултати од ангажманот**

 Експертот се очекува да ги постигне следниве клучни резултати (списокот не е исцрпен):

|  |  |  |
| --- | --- | --- |
| **Времетраење (денови)** | **Тип на активност**  | **Клучни резултати**  |
| До 12 работни дена од мај до декември 2024 година | Истражување и изготвување анализа  | Конечна пост-законодавен надзор на Законот за животна средина со посебен фокус на директивите ОВЖС и СОЖС. |

1. **Договор и обврска за известување**

Правата и обврските кои произлегуваат од ангажманот ќе бидат уредени со договор за услуги. Експертите ќе имаат обврска да доставуваат месечни извештаи за изработените работни задачи и листи на сработени работни денови (Timesheets) на англиски јазик најдоцна до 5ти од месецот за претходниот месец. Извештаите ќе се доставуваат до Проектниот менаџер на е-пошта: nikola.jovanovski@cpia.mk

По известувањето за договорот, експертот ќе ги разгледа условите за неговата работа и ќе ги пријави сите точки кои бараат дополнителни информации или појаснување. Тој / таа ќе контактира со проектниот менаџер за да ги добие сите потребни информации, упатства и насоки што го регулираат спроведувањето на задачата.

1. **Времетраење и сума**

Работниот ангажман ќе биде спроведен во дванаесет (12) работни дена по експерт во периодот од мај до декември 2024 година. За секој работен ден предвиден е надоместок од 150 евра во бруто износ кои ќе бидат исплатени во денарска противвредност, според курсот на Проектот.

1. **Начин на аплицирање и рок:**

Заинтересираните лица кои ги исполнуваат условите наведени во точките 6 и 7 од овој повик потребно е да достават детална биографија во која ќе бидат наведени референци со кои се потврдува исполнувањето на бараните услови.

Биографијата треба да се достави во електронска верзија на е-пошта: contact@cpia.mk со назнака ,,Довро владеење во животна средина за имплементација на Зелена Агенда за Западен Балкан’’. Рокот за аплицирање е до 22.04.2024 година до 16:30h.

Пристигнатите биографии ќе бидат евалуирани од страна на стручна комисија основана од Извршниот одбор на ЦПИА. Критериуми кои ќе бидат земени при предвид при одлучувањето се: целосно исполнување на условите од точка 6, 7 и 8 на овој повик и доставувањето на рефенреци со кои се потврдува исполнувањеѕо на овие услови.

Контакт лице за овој повик е Никола Јовановски, е-пошта: nikola.jovanovski@cpia.mk